Kolmen miehen joukkue nosti Helsingin rannoilta yhdessä yössä 29 eri kalalajia – Testaa HS:n kalatestillä, kuinka monta suomalaiskalaa itse tunnistat

Kalojen tunnistajille tuottavat päänvaivaa etenkin särkikalat. HS:n testillä selvität voit päätellä, miten itse pärjäisit lajikalastuksessa.

Kalamaratonin kolmossijalle sijoittunut Species Fishing Team sai ensimmäisenä kokoon kymmenen eri kalalajia. Aikaa meni runsas tunti. Joukkueeseen kuuluivat Timi Laitinen, Markus Ratinen, Mikko Joensivu ja Juha Salonen (ei kuvassa).­

Tiesitkö, että Helsingistä on mahdollista pyydystää 60 eri kalalajia? Ainakin teoriassa, mutta tuskin yhdessä vuorokaudessa, rannalta ja vapavehkeillä kuten pilkillä, perholla, ongella tai virvelillä.

Tämän todistaa Kalamaraton-kisa, joka järjestettiin lauantain ja sunnuntain aikana 17. kertaa. Voittajajoukkue, Symbioosin kalakerho, saalisti vuorokauden aikana yhteensä 29 eri kalalajia.